Дүртөйлө районында быҙауҙар урлау осрағы асыҡланды\nЙәш малды Иҫке Кәңгеш ауылы эргәһендәге фермаһынан алып сыҡҡандар. Полиция хеҙмәткәрҙәре бурҙың эҙенә тиҙ төшә. Ҡырын эштә Таш йылға ауылында йәшәүсе 53 йәшлек ир ғәйепләнә. Уның шулай уҡ даими эш урыны булмауы ла билдәле. Инҡар ителмәҫлек дәлилдәр килтерелгәс ир ғәйебен таныған, быҙауҙар кире фермаға ҡайтарылған.


Шулай ҙа беҙҙең һеҙҙән, төрки халыҡтар тарихын өйрәнеүсе тарихсынан, аныҡ ҡына яуап ишеткебеҙ килә. Һеҙҙең фекерегеҙ ниндәй? Өфө-II ҡаласығы Каталон атласындағы Башҡорт ҡалаһы ул, тигән һығымта яһап буламы?\n- Археологик ҡомартҡылар, Европа, шәреҡ ғалимдарының яҙмалары, карталар хәҙерге Өфөнөң боронғо Башҡорт ҡалаһы нигеҙендә ултырыуын раҫлай. Башҡорттарҙың үҙҙәренең тарихи хәтеренән теркәлгән яҙмалар ҙа был инаныуҙы нығыта. Ҡасандыр был урында башҡорттарҙың бөйөк ҡалаһы булыуын иҫләүсе инештәрҙән алынған мәғлүмәттәрен Рычков яҙып ҡалдыра. Шулай уҡ "Сыңғыҙнамә" дастанында ла Өфө йылғаһы тамағында ҡала булыуы, унда хандар йәшәүе бәйән ителә. Тарихсы-географ Матвей Меховский 1517 йылда Краковта сыҡҡан "Трактат о двух Сарматиях" тигән хеҙмәтендә башҡорттар йәшәгән ерҙәрҙе Башкирия тип атай һәм улар үҙ телендә һөйләшәләр, тип яҙа. Карталар тураһындағы һүҙҙе дауам итеп, күренекле фламанд картографы Герард Меркаторҙың эштәрен атап китергә була. Ул 1554 йылда Рәсәйҙең картаһын төҙөй. Унда Волга, Кама, Һамар, Ырғыҙ йылғалары төшөрөлгән. Ағиҙел йылғаһы буйындағы Өфө урынында Pascherty тип яҙылған ҡала билдәләнгән, Урал тауҙары руссаға тәржемәлә "Каменный пояс" тип аталған.\nРәсәй Фәндәр академияһының Археология институты беҙҙең эраның IV-XV- XVI быуаттарына ҡараған Өфө-II ҡаласығының юғары фәнни һәм мәҙәни әһәмиәтен билдәләй. Өфө-II ҡаласығы быуаттар буйына йәшәп килгән ҙур административ, сауҙа үҙәктәренең һәм Урал-Волга буйы тарихының әһәмиәтле пункттарының береһе һанала. Мәҙәни ҡатламдың һәм органик материалдың яҡшы һаҡланыуы Урта быуаттарға ҡараған урындағы тарихи процесты яҡшы күҙалларға мөмкинлек бирә. Боронғо ҡаласыҡтың фәнни әһәмиәте шунда: ул Башҡортостандың һәм Көньяҡ Уралдың яҙма тарихҡа тиклемге иң ҡиммәтле тарихи сығанаҡтары иҫәбенә инә. Ҡаласыҡтың мәҙәни ҡатламын ныҡлы һәм комплекслы өйрәнеү Өфө-II ҡаласығын Рәсәй археология фәненең эталонлы объектына әүерелдерәсәк.\nМинең фекеремде ишетергә теләйһегеҙме? Боронғо карталарҙағы Башҡорт тип аталған ҡаланың һеҙҙәге археологик Өфө-II ҡаласығы икәнлеген иҫбатлау минең маҡсатым түгел. Әммә мин бығаса алып барылған тикшереүҙәрем һөҙөмтәһендә уларҙың тап килеүен дәлилләйем. Тик, ҡабатлап әйтәм, карталарҙа ҡаланың ултырған тәңгәле асыҡ ҡына әйтелмәй. Мин археолог түгел, мин - картограф. Был тәңгәлдә хеҙмәт иткән башҡорт тарихсыларының хеҙмәттәрен хөрмәт итәм һәм уларға хәлемдән килгәнсә булышлыҡ итәм. Минең фекеремсә, был йомаҡҡа яуапты башҡорттар үҙҙәре табырға тейеш, һәм табасаҡтар ҙа.\nАлександр Григорьевич, һеҙ тарихты сәйәхәттә өйрәнгән кеше. Ниндәй сәйәхәттәрегеҙҙе мөһим йәки билдәле тип әйтә алаһығыҙ?\n-Тәүге сәйәхәткә мин студент сағымда уҡ юлландым. Тарих менән ҡыҙыҡһыныуым, сәйәхәтселәрҙең яҙмаларын йөрөп тикшереп сығыу хыялы шул тиклем көслө ине, бер рюкзак менән сыҡтым да киттем. 1988 йылда X быуат сәйәхәтсеһе Әхмәт ибн Фаҙландың, 1989 йылда Францисканц Иоан де Плано Карпиниҙың, ә 1990 йылда XIV быуат ғәрәп сәйәхәтсеһе Ибн Баттут юлдары буйлап үттем.\nСанкт-Петербург университетының бишенсе курсында уҡығанда ҡулыма билдәле ғәрәпсе А.П.Ковалевский тәржемәһендә Әхмәт Ибн Фаҙландың юлъяҙмаларының тулы варианты килеп эләкте. Ошо тәңгәлдә Фаҙландың ысынлап булыу-булмауы тураһында бәхәс ҡуптарыусыларға сәйәхәтсенең булыуы һәм бик күп ҡыҙыҡлы хеҙмәттәр ҡалдырыуы хаҡында әйтер инем. Шул уҡ ваҡытта Фаҙлан хаҡында башҡа ғалимдарҙың да эштәрендә мәғлүмәттәр бар. Уйлап ҡараһаң, шунсама халыҡ нисә быуат буйына ниндәй маҡсат менән ундай алдаҡта ҡатнашырға тейеш? Был мөмкин булмаған хәл. Өҙөп әйткәндә, сәйәхәтсе Әхмәт ибн Фаҙлан булған.\nФаҙлан сәйәхәте менән Болғарға тиклем килеп еткән, башҡорт ерҙәренә эскә инмәгән, башҡорттар араһында ла йәшәп китмәгән. Әммә яҙмаларында ул башҡорттарҙы телгә ала. Каруан Яйыҡ, Урал ер сиктәренән аша үткәндә башҡорттарҙың һөжүменән һағайып килеүҙәре тураһында яҙа. Уларҙы бында ла, башҡа төрки халыҡтары менән мөнәсәбәт тотҡандағы кеүек үк, бүләк биреүҙәр, зиннәтле бүләктәр менән алмашыуҙар кеүек ысулдар ҡотҡара. Сәйәхәтсе башҡорттарҙы әле Исламға килмәгән, ер-һыу аллаларына табыныусы һәм "төркиҙәрҙең иң уҫалы" итеп һүрәтләй.\nСәйәхәттәремдең һәр береһе минең өсөн мөһим булды. Тарихты бары тик китаптарҙан ғына өйрәнеү менән уны башҡа илдәр, халыҡтар архивынан, юлъяҙмаларынан, айырым кешеләрҙә генә һаҡланған инештәрҙән өйрәнеү араһында айырма ҙур. Мин үҙем дә юлъяҙмалар алып барам, күргәндәремде бөгөнгө күҙлектән тәфсирләп теркәйем һәм киләсәктә был яҙмалар ҙа алдағы быуындар өсөн файҙалы ҡулланмалар булыр, тип уйлайым.\nЯҙылған: 31.01.19 | Ҡаралған: 296


Өфө милиционерҙары балаларға байрам бүләк итте // Йәмғиәт | новости башинформ.рф\nӨфө милиционерҙары балаларға байрам бүләк итте\n15:38, 28 декабря 2009 Йәмғиәт\nӨфөнөң Эске эштәр бүлеге хеҙмәткәрҙәре “Балаға байрам бүләк ит” ике көнлөк яңы йыл акцияһы ойошторҙо. Иҫәптә торған 36 баланың ғаиләһенә ҡотлауҙар, бүләктәр менән погонлы Ҡыш бабай һәм Ҡарһылыу йөрөп сыҡты.\nИнспекторҙар ике көндә әҙ тәьмин ителеүсе һәм имен булмаған 13 ғаиләлә ҡунаҡта булды. Атап киткәндә, бындай ғаиләләрҙә өс-дүрт, хатта биш бала тәрбиәләнә. Һәр осраҡтағыса, аҙ тәьмин ителеүсе ғаиләлә ата-әсәләр балалары теләгән бүләкте алып бирә алмай. Өфөлә бөтәһе 2603 бала менән 1871 ғаилә милиция иҫәбендә тора.\nҮҫмерҙәрҙе шулай уҡ милиционерҙар менән бергә республиканың Балалар фонды хеҙмәткәрҙәре лә ҡотланылар һәм бүләктәр, яңы йыл спектаклдәренә саҡырыу ҡағыҙҙары тапшырып сыҡтылар.\n“Башинформ” агентлығына хәбәр итеүҙәренсә, бындай акциялар беренсе тапҡыр уҙғарыла, әммә ғаиләләргә яңы йыл алды визиты традицияға әйләндереләсәк.\nЭске эштәр бүлеге хеҙмәткәрҙәренең, хәрби бурыс үтәгәндә һәләк булыусыларҙың балалары ла, шулай уҡ шефлыҡтағы Социаль приюттарҙың тәрбиәләнеүселәре лә иғтибарһыҙ ҡалманы. Уларға БР Эске эштәр бүлеге министрлығы яңы йыл иртәлектәре ойошторҙо.\nБынан тыш, хәрби бурысын үтәгәндә һәләк булыусыларҙың өс балаһы Мәскәүгә Кремль яңы йыл шыршыһына барып ҡайтты. Һәләк булған милиционерҙарҙың 154 ғаиләһе Министрлыҡта иҫәптә тора.\nЛилиә Нәғимова\tавтор: Лилиә Нәғимова\nТеги: акциялар, яңы йыл


Күргәҙмә түгел, әкиәт!\nБыл экспофорум һуңғы ваҡытта ойоштролған күргәҙмәләр араһында минең өсөн иң ҡыҙыҡлыһы булды. Республикала\nТөбәк - ара эшҡыуарлыҡ аҙнаһы сиктәрендә "Башҡортостан" күргәҙмә комплексында ойошторолған етенсе "Эшҡыуар - 2005" республика күргәҙмәһе бик бай һәм матур булыуы менән\nайырылып торҙо. Республика эшҡыуарҙары төрлө йүнәлештә эшләй. Һәм был йүнәлештәрҙең күбеһен әйтелгән күргәҙмәлә күрергә мөмкин ине. Бында кейем - һалым, мебель, уйынсыҡтар,\nполиграфия продукцияһы, аҙыҡ - түлек һәм башҡалар. Барыһы л а бик сағыу һәм ылыҡтырғыс. Ойоштороусылар бер нәмә лә йәлләмәгән. Ҡунаҡтарҙы башҡорт эшҡыуарҙары билдәһе - бай кейемдәр кейгән Алтын Һыуһар ҡаршыланы.\nӘ экспозициялар иҫ китерлек ине! Бына Бөрөнөң бөҙрәхана сәнғәте үҙәгенән килгән ҡыҙҙар. Һәр береһе үҙенсәлекле прическалы - үткән быуат сибәрҙәренең сәс тарау оҫталығын һүрәтләүселәре лә бар. Күлдәктәрен дә шул дәүергә тура килтереп үҙҙәре теккән. Ә тырнаҡтары! Ҡыҙҙарҙың береһенең\nтырнаҡтарын Пушкин әкиттәре буйынса эшләнгән һүрәттәр биҙәй!\nБына тимерселек предприятиеһы. Хәҙер тимерселәр юҡ тиһегеҙме Яңылышаһығыҙ! Хәҙер дағалар өсөн аттар аҙ, ә тимерсе оҫталығы һорау менән файҙаланыуҙан туҡтамай. Сүкеп\nяһалған рәшәткәләр, ҡапҡалар, фонарҙәр, урта быуат стилендә\nэшләнгән мебель. Был әйберҙәргә күпселек байҙар ғына эйә була ала, әлбиттә. Күргәҙмә экспозицияһында ҡорос һарайта\nкейгән рыцарь тора - әкиәт! Ҡул бармаҡтарына тиклем сүкеп яһалған, тере кешенән айырылмай, баш кейемендәге ярыҡтарҙан күҙҙәре генә ялтырап күренмәй инде. Күргәҙмәлә фирманың вәкиле булараҡ ҡатнашыусы тимерсе түбәндәгеләрҙе һөйләй:\n- Рыцарҙе беҙҙең хеҙмәткәрҙәрҙең береһе буш ваҡытында эшләне. Әммә йыш ҡына кафе, клуб, ресторандар ошондай\nәйберҙәргә заказ бирә. Күптән түгел "текәләрҙең" береһе үҙе нә сүкелгән тәхеткә заказ бирҙе. Яҡындары араһында булһа ла үҙен батша итеп тойорға теләйҙер инде.\nБына Федоровка районының Иҫке Сытырман ауылынан килгән Мо ртаза Солтанғоловтың экспозицияһы. Ул тал бүрәнәһенән эшләнгән сувенир умарта алып клгән. Өфө сәнғәт училищеһынан ике егет - Рәдиф Бохарбаев һәм Айнур Ҡорбанов - ошонда уҡ\n- Мин өс нәмәгә өгөтләйем, - ти Мортаза, - ислам - башҡорттарҙың дине, ҡортсолоҡ - башҡорттарҙың шөғөлө, һәм ҡурай - буш ваҡытта күңелде йыуатҡыс. Мин үҙем ҡурайҙа уйнарға оҫта түгел, әммә ҡурай өсөн һауыттарҙы ҙур теләк мен ән эшләйем.\nБына Благовещен оҫталарының талдан үреп эшләнгән әйберҙәре. Фирма ни бары өс кешенән генә тора. Ә алып килгән\nәйберҙәре! Мебель - өҫтәл - ултырғыстар, кәнәфиҙәр, кашпо, сувенирҙар.... Ысын һыйыр ҙурлығында талдан үрелгән һыйыр, үрелгән тулҡындар буйлап йүгереүсе елкәнле карап та уларҙың экспозицияһына иғтибарҙы йәлеп итә.\n- Һыйырға заказды һөт заводы бирҙе, ә карапты бында, күргәҙмәлә үк һатып алдылар, тағы ла шундай өсәүгә заказ бирҙеләр, - тип һөйләй фирма директоры.\nҮреп эшләнгән мебель күпме файҙаланыуға етә, тип һорайым.\n- Беҙ ун йыл эшләйбеҙ, - тигән яуап ишетәм. - һәм әлегә б ер\nкем дә беҙ етештергән мебель эштән сыҡты, тип зарланғаны юҡ . Һуғылмайынса үтеп китеү мөмкин булмаған тағы бер сағыу экспозиция, ул да булһа - Өфөнөң "Балалар университеты" хеҙмәткәрҙәре тарафынан етештерелгән йомшаҡ уйынсыҡтар һәм яңы йыл костюмдары. Ошонда уҡ банандар, маймылдар, йылан уратып алған пальма тора. Баҡһаң был кейем элгесе икән\nдә. Бер күргәҙмәне лә урап үтмәгән Һыуһар ҙа уларҙың оҫта ҡулдарының хеҙмәт емеше булып сыҡты.\nЭйе, башҡорт киңлектәрендә эшҡыуарлыҡтың үҙен яҡшы тойоуы шик тыуҙырмай. Рәсми статистика ла быны раҫлай. Беҙҙең республикала эшҡыуарлыҡ үҫеше дәүләт сәйәсәте кимәленә күтәрелгән. Бәләкәй эшҡыуарлыҡты яҡлау инфраструктураһы уңышлы эшләй. Һуңғы биш йылда бәләкәй эшҡыуарлыҡ субъекттарының һаны бер ярым тапҡыр артты. Уның г еографияһы киңәйә, иҡтисад тармағында һәм төрлө кимәл бюджеттары формалашыуында ҡатнашлығы әүҙемләшә. Республика халҡының эшкә һәләтле һәр етенсе кешеһе бөгөн бәләкәй эшҡыуарлыҡ өлкәһендә эшләй. БР тулайым төбәк продуктының 12 проценты нәҡ уларҙың көсө менән тәьмин ителә.


Дмитрий Медведев бөгөн граждандарҙы интернет-ҡабул итеү үткәрә // Сәйәсәт | новости башинформ.рф\nДмитрий Медведев бөгөн граждандарҙы интернет-ҡабул итеү үткәрә\n12:19, 22 ноября 2010 Сәйәсәт\nРәсәй Президенты Дмитрий Медведев 22 ноябрҙә граждандарҙы ҡабул итеү үткәрә. Ул интернет ярҙамында, Башҡортостанды ла индереп, Рәсәй Федерацияһының 83 субъектындағы үҙенең бөтә яңы ҡабул итеү бүлмәләре менән бәйләнешкә инәсәк.\nИТАР-ТАСС хәбәр итеүенсә, был көндө Дмитрий Медведев ҡушыуы буйынса бер үк ваҡытта дәүләт башлығының Рәсәй төбәктәрендәге 83 ҡабул итеү бүлмәһен асыу үткәрелә. Шулай итеп, 22 ноябрҙе бөтә төбәк ҡабул итеү бүлмәләрендә берҙәм ҡабул итеү көнө тип иҫәпләргә мөмкин.\nМедведев менән бәйләнешкә бөтә төбәк ҡабул итеү пункттары ла сығасаҡ, унда инеүселәр Президентҡа үҙ һорауҙарын бирә аласаҡ, тип көтөлә. Дәүләт башлығының бындай форматта халыҡ менән аралашыуы тәүге тапҡыр үткәрелә.\nПрезидент үҙе Мәскәүҙә, Ильинкала, үҙ ҡабул итеү бүлмәһендә буласаҡ. Бында уға эшләү өсөн бөтә мөмкинлектәр булдырылған — икенсе ҡатта дәүләт башлығы өсөн махсус йыһазландырылған кабинетта төбәк бүлексәләре менән спутник бәйләнеше бар. Видеоконференция форматы Медведев өсөн яҡын һәм уңайлы: ул күп тапҡырҙар төбәк етәкселәре менән конференц-бәйләнеш аша кәңәшмә үткәрҙе һәм, аралашыуҙың бындай форматы күп мәсьәләләрҙе кисекмәҫтән хәл итергә ярҙам итә, тип иҫәпләй.


«Киске Өфө» гәзитенең сайты - ҒАЛИМДАР ҠАТАРЫНА ИНГӘН ЯҠШЫ... - 2020 - Мәҡәләләр\nҒАЛИМДАР ҠАТАРЫНА ИНГӘН ЯҠШЫ...\nФәнни яҡтан нигеҙләнмәгән бер нәмә лә бөгөн дөрөҫлөккә дәғүә итә алмай, ни бары фараз булып ҡала. Шуға ла, хатта көн кеүек асыҡ булған фактты ла донъя кимәлендә таныһындар, кешеләр белһен һәм уға ышанһын өсөн ғалимдар тарафынан раҫланыуы шарт. Был айырыуса халыҡтарҙың тел, әҙәбиәт, тарих, мәҙәниәт өлкәләре үҫешенә ҡағыла.\nОшо хәҡиҡәтте яҡшы аңлаған һәм башҡорт халҡының был донъяла йәшәүен фән яғынан нигеҙләп, һис бер шиккә урын ҡалдырмаҫҡа ашыҡҡан ғалимдарыбыҙ бихисап. Уларҙың һәр кеме үҙ урынында, үҙ өлкәһендә баһалап бөткөһөҙ әһәмиәткә эйә хеҙмәттәр яҙа. Шундай шәхестәребеҙҙең береһе, туған телебеҙҙең бөгөнгөһөн үткәненә бәйләүсе күренекле төркиәтсе, филология фәндәре докторы, Башҡорт дәүләт университеты профессоры Эрнст Ишбирҙин. Баймаҡ районында ишле ғаиләлә тыуып үҫкән Эрнст Фәйзрахман улының хеҙмәт юлы, тормошо, ғилми ҡаҙаныштары бөтә быуын кешеләре өсөн дә үрнәк булырҙай тарих. Тәү сиратта Эрнст Ишбирҙин башҡорт тел ғилменең бер өлкәһе менән генә шөғөлләнмәй, телде боронғо һәм хәҙерге кимәлендә тикшереүгә тос өлөш индерә. Ғалим боронғо төрки телен яҡшы белә һәм уның буйынса ла бик күп хеҙмәттәр яҙа, төрлө дәреслектәр, энциклопедиялар төҙөүҙә лә ҡатнаша, йәштәргә үҙ белемен тапшыра. Ә инде профессиональ кимәлдәге рәссам булыуы уға "Башҡортостан ҡоштары" тигән үҙенсәлекле хеҙмәтендә ҡош атамаларына башҡортса-русса белешмәнән тыш, рәсемдәрен дә төшөрөү мөмкинлеге бирә. Был турала ғалимдың энеһе, биология фәндәре докторы, БДУ профессоры Айрат Ишбирҙин былай ти: "Был уның яратҡан китабы ине һәм өс йөҙгә яҡын ҡошто ул иҫ киткес дөрөҫ итеп һүрәткә төшөрөүгә өлгәште. Һуңғы йылдарҙа "Башҡортостан бәшмәктәре" китабын төҙөгәйне, ләкин ул донъя күреп өлгөрмәне". Бар ғүмерен фәнгә бағышлаған, үтә тыйнаҡ, һәр нәмәлә алтын урталыҡты һаҡлай белгән шәхес, тип белә Эрнст Ишбирҙинде замандаштары. Был турала уның тыуыуына 85 йыл тулыуға арналған халыҡ-ара фәнни-ғәмәли конференцияла Башҡорт дәүләт университетының башҡорт филологияһы, шәрҡиәт һәм журналистика факультеты уҡытыусылары, Өфө ғилми үҙәгенең Тарих, тел һәм әҙәбиәт институты ғилми хеҙмәткәрҙәре, ғалимдың яҡын туғандары ла телгә алды.\n- Эрнст Фәйзрахман улының тура һүҙлелеген, ғилмиәт өлкәһендә әйткән фекерҙәрен, асыштарын шул тиклем юҡһынабыҙ, - ти факультеттың деканы Гөлфирә Абдуллина. - Уның кимәлендәге ғалимдар беҙгә ысын мәғәнәһендә етешмәй. Сөнки һуңғы йылдарҙа башҡорт тел ғилеме өлкәһендә кадрҙарға ҡытлыҡ күҙәтелә. Шуға, Эрнст Фәйзрахман улының уҡыусылары араһында уның юлын дауам итеүселәр булһын ине, тигән теләктә ойошторабыҙ бындай фәнни-ғәмәли конференцияны. Башҡорт теленең яҙмышы үҙебеҙҙең ҡулда, кемдер ситтән килеп был эштә ярҙам итмәҫ. Әле арабыҙҙа булған оло быуын ғалимдарының тәжрибәһен, аҡыллы фекерҙәрен аңыбыҙға һеңдереп ҡалырға өлгөрәйек һәм башҡорт тел ғилемен үҫтерәйек!\nБашҡорт тел ғилеменең үҫешен хәстәрләү - халҡыбыҙҙың киләсәген ҡайғыртыу менән бер. Аҡмулла ла ваҡытында юҡҡа ғына "Хәл килһә, төрлө фәнде күргән яҡшы, Ғалимдар ҡатарына кергән яҡшы" тип иҫәпләмәгән. Бөгөн ғалим булып һаналыр өсөн генә түгел, ә заман мөмкинлектәрен файҙаланып туған телебеҙҙе фән кимәлендә өйрәнеүҙе маҡсат итеп ҡуйып, атаҡлы телсе-ғалимдарыбыҙ юлын дауам итеү зарур.\nЯҙылған: 20.01.20 | Ҡаралған: 104


Бер көршәк ҡаймаҡ\n26 Июль 2019, 13:39\nЭлек башҡорт ерҙәре булған Ырымбур өлкәһенең сигендә генә урынлашҡан ауылымда һәр ғаиләнең дә урыҫ «знакум»дары була торған ине.\nЭлек башҡорт ерҙәре булған Ырымбур өлкәһенең сигендә генә урынлашҡан ауылымда һәр ғаиләнең дә урыҫ «знакум»дары була торған ине. Йәмле яҙ, йәй айҙарында улар бала-сағаларын тейәп килеп төшә лә Һаҡмарҙың йомшаҡ һыуында кинәнеп йөҙөп, ҡыҙынып, урман һауаһын һулап ял итеп ҡайтырҙар ине.\nСаф һауала ял итеп алған знакумдарҙың үҙеңде ашарҙай булып асығып ҡайтып инеүен хужабикәләр белеп бөткән инде, тәмле аш-һыуын әҙерләп көтөп торалар. Ғәйшә инәйебеҙ ҙә шулай, ызнакумдары яратҡан һөт ризыҡтарын әҙерләп, өҫтәл тултырып ҡуя. «Сметана ла сметана» тейеп йүгерешеп килеп ултырған урыҫ балаларына бер көршәк ҡаймаҡ килтереп ултырта. Көршәге лә көршәге! Совет заманында эшләнгән матур биҙәкле, тотҡалы, эмалле был һауытты ауыл әбейҙәре үҙенең ысын тәғәйенләнеше буйынса түгел, ә нәҡ ошо ҡаймаҡ үткәрер өсөн алырҙар ине. Өҫтәлгә килеп ҡунаҡлаған көршәкте күргәс, ҡала кешеләренең күҙҙәре маңлайҙарына менә. Танауҙарын сирып өҫтәл артынан тороп уҡ киткән балаларҙы күргән Ғәйшә инәй хәйләкәр генә кеткелдәп көлә. Белһендәр әле, тәмле эремсек, ҡаймаҡты эш итеп ашауы бер ҙә еңел түгелен. Иртәнән кискә тиклем мал, ҡош-ҡорт, баҡса тип бөтөрөлгән ауыл халҡының йәмле Һаҡмар буйында ял итеү түгел, сығып та күрә алмай икәнен.\nМиләш һүрәте төшөрөлгән ошо матур көршөктө Ғәйшә инәй: «Яратып ҡына тотондом, яратҡан ғына киленемә бирәм»--тип туп-тулы иретелгән һары май менән тоттороп ҡайтарҙы. Инде нисәнсе йыл рәхәтләнеп тотонам. Бушаған ваҡытында ла, Ғәйшә инәйҙең төҫө булып, өй түрендәге кәштәмде биҙәп ултыра. Уға ҡараған һайын бер көршәк ҡаймаҡ тарихы иҫкә төшә. Шунан көлөшөп алабыҙ. Кәйефте лә күтәрә Ғәйшә инәйҙең бүләге!


Башҡортостанда кооперация йүнәлеше үҫешә | ГТРК «Башкортостан» — Новости Уфы и РБ\nБашҡортостанда кооперация йүнәлеше үҫешә\n24 января 2018 — 15:28 ГТРК «Башкортостан»\nӨфөлә ошондай тәүге кибет асылды. Унда фермерҙар аралашсыларһыҙ үҙ тауарҙарын һата ала. Был иһә халыҡты сифатлы, арзан ризыҡ менән тәьмин итергә булышлыҡ итә. Ҡамырҙы бында тик Башҡортостан ононан баҫалар. Хужалыҡтар икмәк бешереү цехын туранан-тура юғары сифатлы он менән тәьмин итә. Был ике яҡ өсөн дә отошло.Ошонда уҡ магазин һәм яңы ғына бешкән икмәк кәштәләргә эләгә. Тимәк, кешеләрҙең мейестән сыҡҡан ризыҡты түбәнерәк хаҡҡа һатып алыу мөмкинлеге бар. Альберт Арыҫланов бер нисә йыл эшҡыуарлыҡ менән шөғөлләнә. Ә 2010 йылда бәшмәк үҫтереүгә күскән. Йүнсел күп кенә кибеттәр менән хеҙмәттәшлек итә. Кооператив асылғанын белгәс, эшҡыуар был мөмкинлек менән дә файҙаланып ҡалырға уйлай. Әлегә Башҡортостанда ошондай бер генә кооператив магазин бар. Унда бер-нисә етештереүсенең тауарҙары һатыла. Киләсәктә бында продукция төрөн арттырырға йыйыналар. Кооперативта етештерелгән бәшмәк был магазинда 80 һум тора, ә ҙурыраҡ сауҙа үҙәктәрендә 100 һумдан ҡиммәтерәк. Икмәк һәм кондитер изделиеларына хаҡтар тотороҡло, ә бына иткә ҡиммәтерәк. Сырға килгәндә уның хаҡы түбәнерәк.Шулай булыуға ҡарамаҫтан ҡала халҡы ҡәнәғәт. Сөнки, магазинға сифатлы продукция килтерелә.Сауҙа селтәренең һәм хужалыҡтарҙың туранан-тура хеҙмәттәшлек итеүе республика өсөн ят күренеш түгел. хәҙер теләгәндәр кооперативтарға берләшә ала. Кәңәштәр кәрәкһә, Башҡортостандың ауыл хужалығын консультациялау үҙәгенә мөрәжәғт итергә мөмкин. Кооперация йүнәлешен үҫтереү буйынса Башҡортостан етәкселеге эҙмә-эҙлекле эш алып бара. Ауылдарҙа эш урындары булдырыу, халыҡтың һәм бәләкәй фермерҙарҙың продукцияһын баҙарға сығарырға ярҙам итеү йәһәтенән уларҙың әһәмиәте ғәйәт ҙур.Бөгөнгә республикала 100-ҙән ашыу кооператив теркәлгән. Уларҙың яртыһынан күбеһе тотороҡло эшләп килә. Бер кооперативҡа кәмендә 5, күбендә 20 ағза инә. Улар араһында шәхси хужалыҡтар, йәғни, ихатаһында ҡош-ҡорт, мал аҫыраған кешеләр, бәләкәй крәҫтиән-фермер хужалыҡтары, магазиндар һәм башҡа предприятиелар бар.


Биограф Регина Камалова - Юлдаш\nДауытова Лилиә Йыһаным сикһеҙ\nЯңғыҙ ҡалдың - Далхин Ринат\nХәлисә Мөҙәрисова һүҙҙәре. Балан - Һәүбән Һағанаев көйө - Дәүләтханова Алина, Ғаззалова Фәриҙә\nҺылыуҡай - Ғәниев Динар\nБиограф Регина Камалова\nБиограф Регина Камалова https://bash.news/yuldash/39676_biograf_regina_kamalova\n16 май, :\nБиограф - билдәле кешеләрҙең тормош юлын, биографияһын яҙыусы һөнәр эйәһе! Биография- боронғо грек һүҙе. Биос- тормош, графиус – яҙыу тигәнде аңлата. Шулай итеп, биограф – ул билдәле шәхестәрҙең тормош юлын яҙыусы кеше. Ә кеше үҙенең тормош юлын яҙһа - ул автобиография тип атала.\nБиограф эше ныҡ яуаплы. Билдәле шәхестең тормош юлын ентекле яҙыу өсөн, уның тормошо менән йәшәргә кәрәк, тиҙәр бит. Биография яҙыусы автор теүәл, дөрөҫ мәғлүмәттәр яҙһа, мемуар яҙыусы автор үҙ исеменән өҫтәп, тасуирлап, хәл-ваҡиғаларға үҙ мөнәсәбәтен белдереп яҙа.\nБиографтарға дөрөҫ мәғлүмәт туплау, йыйыу өсөн, ҡайһы берҙә йылдар буйы эҙләнергә тура килә. Бер генә миҫал килтерәм: билдәле ғалим-лингвист Сэмуюэль Джонсондың биографияһын яҙыуға -биограф Джеймс Босуэлл 28 йыл ғүмерен бағышлаған. Биограф түҙемле генә түгел, белемле лә булырға тейеш.\nБиограф музейҙа, әҙәби-ғилми институттарҙа, гәзит-журналдарҙа эшләй ала. Биограф эше менән күберәк яҙыусылар, шағирҙар, музей хеҙмәткәрҙәре шөғөлләнә. Бөгөн студиябыҙҙа ҡунаҡта Башҡортостандың Милли әҙәбиәт музейының өлкән ғилми хеҙмәткәре Регина Рәдис ҡыҙы Камалова.\nЮлдаш Y.Metrika: 97\n14:34, 04 апр\n06:20, 21 фев\n11:29, 07 фев\n11:09, 17 дек\n08:25, 29 июн


Мәҙрәсәлә республиканың иң яҡшы кулинарҙары ярышасаҡ // Сәйәсәт | новости башинформ.рф\nМәҙрәсәлә республиканың иң яҡшы кулинарҙары ярышасаҡ\n17:18, 10 сентября 2009 Сәйәсәт\nБР мосолмандары Диниә назаратының Мәрйәм Солтанова исемендәге мәҙрәсәһендә мосолмандарҙың милли аш-һыуҙары конкурсы үткәреләсәк. Сараны ойоштороусылар — Башҡортостан Республикаһы кулинарҙары ассоциацияһы һәм "БР йәмәғәт туҡланыуы уҡыу-курс комбинаты" дәүләт унитар предприятиеһы.\nМәрйәм Солтанова исемендәге мәҙрәсәнән хәбәр итеүҙәренсә, конкурс Ураҙа ғәйете алдынан, Башҡортостандың Ислам динен тотоусы халыҡтарының туҡланыу мәҙәнилеген популярлаштырыу һәм милли йолаларын яҡлау өсөн үткәрелә. Конкурста ҡатнашыуға республиканың төрлө милекселек формаһындағы йәмәғәт туҡланыуы предприятиелары, шулай уҡ шәхси кешеләр саҡырыла.\nКулинарҙар конкурсҡа ҡуясаҡ бөтә аш-һыуҙар алкоголь һәм сусҡа итен ҡулланмайынса, мосолман йолаларына ярашлы әҙерләнергә тейеш.\nКонкурсҡа йомғаҡ яһау һәм еңеүселәрҙе бүләкләү Ураҙа ғәйетен байрам иткән көндәрҙә үткәреләсәк. Жюри составына БР Кулинарҙар ассоциацияһының вице-президенты Людмила Еникеева, шулай уҡ республиканың йәмәғәт туҡланыуы предприятиелары етәкселәре һәм билдәле кулинарҙар инә.


Хәбәрҙәр: Грозныйҙа 10 боевик юҡ ителгән, 10 полицейский һәләк булған.\nГрозныйҙа 10 боевик юҡ ителгән, 10 полицейский һәләк булған.\nКесаҙна көн Грозныйҙа боевиктарҙы нейтралләштереү буйынса махсус операцияла 10 полиция хеҙмәткәре һәләк булған һәм 30-ы тән йәрәхәттәре алған. Урындағы властарҙың мәғлүмәттәре буйынса, боевиктар ҡалала масштаблы теракттар планлаштырған.\nХәбәр итеүҙәренсә, төндә өс автомобилдәге ҡораллы кешеләр төркөмө Чечня баш ҡалаһындағы юл-патруль хеҙмәте посына һөжүм иткән. Аҙаҡ боевиктар республика гәзите редакциялары, интернет-баҫмалар һәм федераль киң мәғлүмәт саралары вәкилдәре урынлашҡан Матбуғат йортона, мәктәптәрҙең береһенә үтеп ингән.\nКөс структураһы хеҙмәткәрҙәре бинаны ҡамап алған, ҡала үҙәгендә терроризмға ҡаршы операция режимы индерелгән; һөҙөмтәлә, терроризмға ҡаршы Милли комитеттың Мәғлүмәт үҙәгендә хәбәр итеүҙәренсә, 10 боевик юҡ ителгән һәм уларҙа ҡулланыуға әҙер булған 20 шартлатҡыс ҡоролма табылған.\nЧечняның парламент рәйесе Дукуваха Абдрахманов боевиктарҙың АҠШ һәм НАТО мәнфәғәттәрендә көнбайыштың махсус хеҙмәттәре заданиеһы буйынса эш итеүе ихтимал тигән фекер әйтте, улар, уның һүҙҙәре буйынса, Рәсәйҙе иҡтисади һәм сәйәси йәһәттән көсһөҙләндерергә тырыша.


17 Апрель 2018, 11:43\n...Бөйөк Ватан һуғышы барған йылдар. Өҫтөнә ҡышҡы һалҡын ғына түгел, көҙгө елдәр ҙә тотҡарлыҡһыҙ үтеп инерлек йоҡа иҫке кейем, аяғына сабата кейгән бала көрт ярып ауыл урамынан атлай. Кисә башланған буран бөгөн тағы ла көслөрәк ҡоторона. Ауылдың бәләкәй генә өйҙәрен күмә яҙып һырынты һалған. Ҡаршыға иҫкән әсе ел үҙәккә үтә, ҡуйынға ҡар тултыра. Малай, биткә һылашып күҙҙе ҡаплаған ҡарҙы ҡулы менән һыпырып, алға атлай. Күҙенән әллә ирегән ҡар тамсыһы, әллә күҙ йәше тама. Тик бала һалҡынға ла, атларға ирек бирмәй, ҡаршы иҫкән елгә лә иғтибар итмәҫкә тырыша. Нисек кенә булмаһын, юлда ниндәй генә кәртәләр тормаһын, уға бөгөн бер нисә йортта булып, тиҙерәк әйләнеп ҡайтырға кәрәк. Эйе, әлбиттә, буш ҡул менән түгел. Өйҙә уны бәләкәй һеңлеһе көтә.\nБына ул бер өйҙөң ишеген шаҡый. Миһырбанлы кешеләр уға бәләкәй генә һыныҡ икмәк тоттора. Икенсе йортта уны йылындырып ҡоро сәй булһа ла эсереп сығарҙылар. Йәнә береһендә, усына өс бөртөк бәрәңге һалды уға ҡаршы сыҡҡан әбей. Сабый баланың усына һыйған өс бәрәңге ниндәй ҙурлыҡта булғандыр инде. Әммә бала үпкәләмәй. Киреһенсә, сикһеҙ шат ул. Ҡайтҡас һеңлеһенең күмерҙә бешкән бәрәңге ашап ултырыуын күҙ алдына килтереп күңеле күтәрелә. Ә буран нимә ул. Уға ғына бирешмәҫ әле. …Баязит ағай хәтирәләргә бирелеп бер аҙға тын ҡалды.\n- Эйе, бала саҡ еңел булманы шул беҙҙең, - тине ул уйҙарынан арынып. - Хәйер, бер беҙҙеке генәме икән? Ул заманда әҙ булмағандыр ундай яҙмышлылар.\n- Әсәйем Гөлфәриҙә миңә 5 йәш тулғанда, бала тапҡандан һуң аяғына баҫа алмай сирләп мәрхүмә булды. Һеңлем Наҡияға өс кенә йәш ине. Атайым, яңы тыуған сабыйҙы ла, һеңлем менән мине лә тәрбиәләр тигәндер инде, күрше ауылдан үгәй әсәй алып ҡайтты. Ҡыҙы, улы бар ине уның да. Тик беҙ уның йылы ҡарашын күрмәнек, наҙын тойманыҡ. Үҙ балаларын беҙҙән өҫтөнөрәк ҡуйҙы. Сабый туғаныбыҙ оҙаҡ йәшәй алманы. Бер йәше лә тулмай теге донъяға китеп барҙы. Тиҙҙән һуғыш башланды һәм атайыбыҙ фронтҡа китте. Оҙаҡ та үтмәй “Хәбәрһеҙ юғалды” тигән хат килде. Үгәй әсәй, атайыбыҙ булмағас, беҙҙе бөтөнләй һанламаны, яҙмыш ҡосағына ташлап ҡуйҙы. Хәйер һорашып күпме йөрөр инем, белмәйем, ярай әле атайымдың апаһы Ғәлиә менән уның ире Вәли бабайым һеңлем менән мине үҙҙәренә алып ҡайтты. Уларҙың тәрбиәһендә үҫтек. Ниндәй шарттарҙа, нисек кенә үтмәһен бала саҡ, йәшлек осоро күңелдә мәңге онотолмаҫ йылы тәьҫораттар ҡалдыра. Баязит ағай ҙа, ана, һағышлы булһа ла үткәндәрен һөйләгәндә күҙендә серле нур һиҙелгәндәй.\n…Үзбәк мәктәбендә башланғыс белем алғас, Оло Үтәштә 7-се\nкласты тамамлаған Баязит Ишкилдин ауылдашы Миңлеғәлим менән Ишембай нефть училищеһына документтарын тапшыра. Ләкин Баязитты, әрмегә барырға ваҡытың еткән, хеҙмәт итеп ҡайтҡас килерһең, тип бороп ҡайтаралар. Миңлеғәлимдең бер үҙе ҡалаһы килмәй. Баязит, ысынлап та, тиҙҙән хәрби хеҙмәткә алына. Был 1953 йылдың авгусы була. Башта Украинаның Житомир ҡалаһында, һуңынан Австрияла зенит-артиллерия часында хеҙмәтен дауам итә. 1956 йылда тыуған ауылына ҡайта.\n- Шунан миңә димсе килде, - тип һүҙгә ҡушыла Нәғимә еңгә, - элек шулай димсе аша танышып өйләнешә торғайнылар. Барыһы ла бына тигән йәшәп китә ине. Хәҙер ни, ун йыл йөрөп өйләнешәләр ҙә, ун көн дә йәшәй алмай айырылышалар ҙа. Димсе хеҙмәтен ҡабат тергеҙергә кәрәктер ул ауылдарҙа.\n- Баязит ағайҙы элек белмәй инегеҙме? – тип ҡыҙыҡһынам.\n- Бер-ике генә күреп ҡалғайным.\nШулай итеп, бер-береһен бығаса яҡындан белмәгән икәү, 1957 йылда гөрләтеп туй яһайҙар. Был ваҡытта Баязит ағайға - 23, Нәғимә еңгәгә 17 генә йәш була. Нәғимә Зиннәт ҡыҙы күрше Байымбәт ауылынан. Уға өс йәш тулғанда атаһы һуғышҡа китә һәм хәбәрһеҙ юғала. Нәғимә тәүҙә үҙ ауылында, һуңынан Яугилде мәктәбендә уҡый. Тормошҡа сыҡҡансы фермала һыйыр һауа. Өйләнешкәс, икеһе лә колхозда эшләйҙәр. Баязит ағай төҙөлөш бригадаһында ла, тракторҙа ла эшләй, малсы ла була. Нәғимә еңгә ферма юлын әҙ тапаманы, баҫыуҙа сөгөлдөр үҫтереүҙә лә тир түкте. Кәрәккәндә ашнаҡсы ла булды.\n- Ошолай оҙаҡ йылдар бергә татыу йәшәүҙең сере нимәлә? Әрләшеп киткән саҡтар ҙа булмай тормағандыр бит? – тим уларға ҡарап.\n- Донъя булғас, һауыт-һаба шылтырамай булмай инде. Тик уны оҙаҡҡа һуҙмай ваҡытында туҡтата белеү мөһим. Сабырлыҡ кәрәк, - ти Нәғимә еңгә.\n- Әрләшеп ултырырға ваҡыты ла булмағандыр инде ул, хәҙерге кеүек, - ти Баязит ағай, - иртән иртүк эшкә кителә ине, кис һуң ғына, арып ҡайтыла.\nЭйе, ғаиләлә татыулыҡ, берҙәмлек булмаһа, алтмыш йылдан ашыу ғүмер бергә йәшәп булмаҫ ине. Ете балаға ғүмер бирҙе улар. Ҡыҙғанысҡа ҡаршы, төпсөктәре Рөстәм 30 йәшендә ҡаты сирҙән мәрхүм булды. Ҡалғандары – Кифая, Мәғәфиә, Рәзимә, Ғәзим, Наилә, Наил хәҙер инде үҙҙәре атай-әсәй, олатай-өләсәй булып төрлө тарафта йәшәй. Егерме ейән-ейәнсәре, 17 бүлә-бүләсәре бар Нәғимә һәм Баязит Ишкилдиндарҙың. Ҡайтып хәл белешеп, ярҙам итеп торалар. Бала саҡтары ауырлыҡта үтһә лә, олоғайғас бәхетле ҡартлыҡ кисереп, балаларының ҡәҙер-хөрмәтен күреп, ауылдаштарының ихтирам-иғтибарын тойоп йәшәй бөгөн Нәғимә еңгә менән Баязит ағай.


Янғын һүндереүселәр Өфөлә шәхси йорттар буйлап рейд үткәрҙе | ГТРК «Башкортостан» — Новости Уфы и РБ\n14 декабря 2015 — 16:21\nҠышҡы осорҙа ҡалала ҡағиҙәләрҙе үтәмәү сәбәпле янғындар арта.\nДекабрҙә генә Өфөлә 95 янғын сыҡҡан. Уларҙа 11 кеше һәләк булған. Ут менән һаҡ эш итмәү, мейесте ҡыҙғанса яғыу-күңелһеҙ ваҡиғаларға килтерә. Янғын һүндереүселәр рейд ваҡытында һәр хужаға тиерлек ут сығыуға килтергән сәбәптәр тураһында ентекләп аңлатырға тырыша. Күптәр быны аңлап ҡабул итә. Сөнки статистика мәғлүмәттәренә ҡарағанда, янғындарҙың 70 проценты шәхси йорттарҙа сыға.


Төбәктә йыл эсендә ете меңгә яҡын тәбиғәтте һаҡлау ҡануниәтен боҙоу осрағы теркәлгән // Сәйәсәт | новости башинформ.рф\n24 апрель, Шишәмбе\nКиң мәғлүмәт саралары Путиндың рәсәйҙәрҙең тормош кимәлен арттырыу планы тураһында хәбәр итте\nТорлаҡ һәм коммуналь хеҙмәттәр өсөн түләүгә субсидиялар үҙгәрҙе\n«Голос.Дети» проекты финалисы Марсель Сабиров Леонид Агутин менән йырланы\nРеспубликала бер ҡатын өйҙә аборт эшләткәндән һуң вафат булған\nБашҡортостан йөҙөүсеһе Полина Егорова – Рәсәй чемпионатының бронза призеры\nРөстәм Хәмитов «Альтернатива» ИнваҮҙәгендә булды\nӨфөлә водителдәрҙе тикшереү башланды\nБашҡорт теле буйынса региональ диктантты Рәсәйҙә генә түгел, сит илдә лә яҙҙылар\nБашҡортостан уҡсылары Рәсәй беренселегенән «алтын» һәм «көмөш» алып ҡайтты\n2018 йылда бюджет өлкәһе хеҙмәткәрҙәренең эш хаҡын 13-15 процентҡа арттыралар\nТөбәктә йыл эсендә ете меңгә яҡын тәбиғәтте һаҡлау ҡануниәтен боҙоу осрағы теркәлгән\n11:16, 18 января 2013 Сәйәсәт\n«Производство һәм ҡулланыу ҡалдыҡтары тураһында»ғы Башҡортостан Республикаһы законын үтәү тураһында мәғлүмәт БР Дәүләт Йыйылышы – Ҡоролтайҙың Сәнәғәт, транспорт, төҙөлөш, элемтә һәм эшҡыуарлыҡ буйынса комитеты ултырышында тикшерелгән һорауҙарҙың береһе булды. Был мәсьәлә буйынса доклад менән БР тәбиғәттән файҙаланыу һәм экология министры урынбаҫары Ольга Лаздина сығыш яһаны. Уның һүҙҙәренсә, экология торошона, шул иҫәптән производство һәм ҡулланыу ҡалдыҡтары әйләнеше өлкәһенә контроллек итеү министрлыҡтың төп бурыстарының береһе булып тора.\n— БР Тәбиғәттән файҙаланыу һәм экология министрлығы үткән йылда 6985 тәбиғәтте һаҡлау ҡануниәтен боҙоу осрағын асыҡланы, уларҙың 70 проценттан ашыуы ҡалдыҡтар менән идара итеү өлкәһенә тура килә, — тип һөйләне министр. – Шулай уҡ 931 санкцияланмаған ҡалдыҡтар сүплеге теркәлгән. Ағымдағы йылдың 1 ғинуарына ҡарата 692 санкцияланмаған сүплек бөтөрөлгән. Тирә-яҡ мөхиткә зыян килтереүҙе ҡаплау буйынса судҡа дәғүә ебәреү өсөн раҫланған факттар буйынса 35 материал әҙерләнгән. Зыяндың дөйөм күләме яҡынса 16 миллион һум тәшкил итә.\nЙыл һайын республиканың Тәбиғәттән файҙаланыу һәм экология министрлығы ҡыштан һуң территорияны таҙартыу буйынса экологик өмәләр һәм айлыҡтар үткәрә. Былтыр яҙ 249 мең тоннанан ашыу ҡаты көнкүреш ҡалдыҡтары йыйылған һәм полигондарға, сүплектәргә сығарып түгелгән. 2012 йылдың йәйендә 885 санкцияланмаған ҡаты көнкүреш ҡалдыҡтары сүплеге асыҡланған.\n2004 йылдан алып төбәктә 2004 — 2010 йылдарға һәм 2015 йылға тиклемге осорға иҫәпләнгән «Башҡортостан Республикаһының экологияһы һәм тәбиғәт ресурстары» республика маҡсатлы программаһы тормошҡа ашырыла. Ул «Ҡалдыҡтар» ярҙамсы программаһын да үҙ эсенә ала. Уны ғәмәлләштереү сиктәрендә республика бюджеты средстволары иҫәбенә ҡаты көнкүреш ҡалдыҡтары өсөн 37 полигон төҙөлгән.\nПарламентарийҙар фекеренсә, штрафтар менән генә проблеманы хәл итеп булмай. Сәнәғәт, транспорт, төҙөлөш, элемтә һәм эшҡыуарлыҡ буйынса комитет рәйесе Наил Ҡотлогилдин ҡалдыҡтарҙы бөтөрөү системаһын ойоштороуға айырыуса иғтибар бүлергә, шулай уҡ был эшмәкәрлек төрөнә инвесторҙар йәлеп итеү буйынса эште әүҙемләштерергә ҡушты.\nТеги: бр дәүләт йыйылышында,ҡануниәт,экология,тәбиғәтте һаҡлау\nЗакупочная цена на молоко в Башкирии снизилась до 14 рублей


Православ христиандар постҡа баҫа | ГТРК «Башкортостан» — Новости Уфы и РБ\nПравослав христиандар постҡа баҫа\n11 марта 2019 — 23:23 ГТРК «Башкортостан»\nБөгөндән православ христиандар үҙ динендәге төп тыйылыуҙарҙың береһе – постҡа баҫа. Ул 28-се апрелгә тиклем дауам итә. Уға тиклем носраниҙар Масленица байрамын билдәле. Тарихсылар уны славяндарҙың ҡышты оҙатыу һәм яҙҙы ҡаршылау билдәһе тип атай. Ә ун дүртенсе быуатҡа тиклем тап Масленица яңы йылдың килеүен аңлатҡан. Байрам билдәһе – ҡоймаҡ. Сөнки, йомро һәм эҫе ризыҡ ҡояшты сағылдырған. Бөгөн дә яҙ билдәһе булған был байрам үҙ әһәмиәтен юғалтаған. Ғөмүмән, масленица яҙ менән ҡыштың тәүге осрашыуы, тип иҫәпләнә. Тимәк, крәҫтиән өсөн баҫыуға сығыуға әҙерлектең иң мөһим осоро башлана.


Атайымдың яҡты иҫтәлегенә\nЯратабыҙ, хәтерләйбеҙ, ғорурланабыҙ!Уҙған йылдың 4 сентябрендә 1941 – 1945 йылдарҙағы Бөйөк Ватан һуғышы, педагогик хеҙмәт ветераны, I дәрәжә Дан ордены кавалеры, “Ленинградты обороналаған өсөн”, “Германияны еңгән өсөн” миҙалдарына һәм башҡа бик күп наградаларға лайыҡ булған яратҡан атай-олатайыбыҙ Зарипов Ләбип Атип улының йөрәге тибеүҙән туҡтаны.\nӘләгәҙ ауылынан 18 йәшлек егет студент эскәмйәһенән үҙ теләге менән 1943 йылда Ленинград фронтына 92-се уҡсылар дивизияһының 1025-се уҡсылар полкы составында батальондың хәрби тәьмин итеү (ҡоралдарҙы килтереү) взводы командиры вазифаһында фронтҡа китә. Ленинград һәм Волхов фронттарында Ленинград, Псков өлкәләрен, Эстония ССР-ын азат итеүҙә ҡатнаша.\nБеренсе Украина фронтында Польша, Чехословакияны азат итеү өсөн һуғыша, унда, ғүмерен хәүеф аҫтына ҡуйып, ауыр физик һәм рухи һынауҙар үтергә тура килә, контузия, яралар ала.\nГиндербург, Беутен ҡалалары өсөн һуғыш, Одер менән Висла йылғалары аша сыҡҡан өсөн Юғары баш командующий Иосиф Виссарионович Сталиндан рәхмәт хаты ала.\n1945-1947 йылдарҙа парашют-десант взводы командиры була һәм Төньяҡ Корея Халыҡ-демократик республикаһы сиктәрен Америка Ҡушма Штаттары агрессияһынан һаҡлау буйынса һауа-десант операцияларында ҡатнаша.\nДемобилизацияланғандан һуң үҙен кесе ватанына арнай: Карл Маркс исемендәге колхоз рәйесе булып эшләй. Рекордлы уңышҡа өлгәшеүе һәм ҡаҙаныштары өсөн Ленин орденына тәҡдим ителә. Әммә йәш рәйес колхозсы Ғимазетдин Исламғолов файҙаһына ғариза яҙа.\nПедагог булараҡ, коммунистар партияһы ҡушыуы буйынса “Әй” совхозы партия ойошмаһының азат ителгән секретары булып эшләй.\nОло Ҡыҙылбай һәм Октябрьск мәктәптәре директоры була, райондың ике мәктәбен төҙөүгә өлгәшә, мәғарифты үҫтереү, мәктәптәрҙең матди-техник базаһын нығытыуға, уҡыу-сыларға һәм йәштәргә патриотик тәрбиә биреүгә ҙур өлөш индерә.\nОло Ҡыҙылбай ауылын төҙөкләндереү менән шөғөлләнә. Уның тырышлығы менән клуб, балалар баҡсаһы төҙөлә, Әләгәҙҙән Ҡыҙылбайға тиклем юл һалына. Ошо тырышлыҡтары өсөн ул наградаларға лайыҡ була. Уның бөтә аңлы тормошо – Тыуған илдең тыныслығы һәм хәүефһеҙлеге хаҡына хәрби бурысты өлгөлө үтәүҙең сағыу үрнәге.\nУл күп яҡлы, тәрән фекер йөрөткән оратор булды. Ул – ике китап авторы: 2008 йылғы “Мәғариф йондоҙоноң үлемһеҙ рухы һәм сатҡылары”, 2013 йылда баҫылған “Онотоуға – юҡ! Күреүгә – эйе!”. Һуңғы китабында Совет халҡының хәрби батырлығы нигеҙендә ысын ваҡиғалар, реаль геройҙарҙың эштәре һәм ҡылыҡтары ята.\nАтайым сит кешеләрҙең проблемаларын үҙенеке кеүек ҡабул итте, һәр саҡ аҡыллы, эскерһеҙ булды, яңы ҡаҙаныштарға рухландырҙы. Тыуған ил, район, ауылға хеҙмәт итеүгә бөтә көсөн һалған кеше иҫ киткес юмор тойғоһона бай булды. Ул күп кире яҡтарҙы күрҙе һәм ғәҙелһеҙлек менән һис килешмәне, ғәҙелһеҙлек менән көрәш тормош мәғәнәһенә әүерелде.\nУл битараф булманы, ғәҙел, әүҙем гражданлыҡ позицияһы менән йәшәне. Принципиаллек, батырлыҡ, ҡыйыулыҡ өлгөһө, иленең, халҡының патриоты, бик яҡшы атай, педагог, тыуған яҡты өйрәнеүсе, тарихсы булды, тәнҡитләне, кешеләрҙең тормошон тағы ла яҡшыраҡ һәм матурыраҡ итеүгә өлгәште. Был – ҡиммәтле һәм һирәк сифат.\nУның тормош юлы ауыр һәм батырҙарса булды. Ил тарихы һәм “Еңеүселәр быуыны” (Мәскәү ҡалаһы, 2005 йыл), “Еңеүселәр йөҙө” (Өфө ҡалаһы, 2020 йыл) китаптары биттәрендә ҡаһарман кеше мәңгелеккә иҫтә ҡаласаҡ. Ватанды һаҡлаусы баҫалҡы һаҡсыбыҙға мәңгелек дан!\nБеҙ райондың һуғыш ветерандарын һәм халҡын ысын күңелдән Еңеү байрамы менән ҡотлайбыҙ!


22 Октябрь , 09:55\nКәбеҫтәне сентябрҙең һуңғы яртыһында йә октябрҙә һыуыҡтар төшкәс йыялар.\nТоҙлау өсөн йәшелсәнең һуң өлгөрә торған сорттары алына. Улар ҙур, тығыҙ булырға тейеш, бәләкәй һәм йәшел япраҡлылары яраҡһыҙ. Тәүҙә күсәнде иҫке япраҡтарынан таҙартырға, йыуғас, бер нисә өлөшкә бүлергә кәрәк. Кәбеҫтәне ағас таҡтаға һалып, үткер бысаҡ менән турарға.\nТоҙлағанда эмалле йәки быяла һауытты ғына ҡулланыу фарыз, алюмин һауыт зыянлы (кәбеҫтәләге кислота алюминды “ашай” һәм ризыҡ менән организмға үтеп инә). Туралған ун килограмм кәбеҫтәгә, ғәҙәттә, ҡырғыстан үткәрелгән 300 грамм кишер һалырға кәңәш ителә. Кәбеҫтәне көнөнә ике тапҡыр бысаҡ йәки ағас ҡалаҡ менән “тишеп”, газын сығарып торорға онотмағыҙ.\nТоҙлауҙың ябай ысулы\n3 л банкаға тығыҙлап кәбеҫтә, кишер, укроп йәки әнис орлоғо, 2 ҡалаҡ тоҙ һалырға. Уны ике көн бүлмә температураһында әсетеп тоторға. Баҫҡылап, һауаһын сығарып алырға. Һуңынан һалҡын урынға ҡуйырға.\n10 кг кәбеҫтә, 0,5 кг татлы ҡыҙыл борос, 150 г тоҙ, 3 л һыу алына.\nКәбеҫтә менән татлы боросто нәҙек кенә итеп турап, тоҙлоҡ ҡойорға. Ул 3 л һыу һәм 150 г тоҙҙан әҙерләнә. Өҫтөнә ауыр әйбер ҡуйып, ике көн бүлмә температураһында әсетәләр ҙә һалҡын урында һаҡлайҙар.\n10 кг кәбеҫтә, 2 кг татлы борос, 300 г бал, бер ҡуҙаҡ әсе борос, 3 л һыу, 150 г тоҙ алына.\nКәбеҫтәне ваҡ ҡына итеп, боросто ҙур киҫәктәргә турарға. Бөтәһен дә бергә ҡушып, яҡшылап бутағас, тоҙлап, әсе борос өҫтәргә. Һауытҡа тултырғанда ҡайнар һыуҙа иретелгән бал ҡатнашмаһы ҡойорға. Һалҡын урында һаҡларға кәңәш ителә.\n3,5 кг кәбеҫтә, ике-өс сөгөлдөр, биш-алты петрушка тамыры һәм япраҡтары, ике әсе борос ҡуҙағы, 10 ҡарағат япрағы, бер шәлкем укроп, ике-өс лавр япрағы, 15 – 20 бөртөк ҡара борос, 220 г тоҙ алына.\nКәстрүл төбөнә кәбеҫтә япраҡтары, өҫтөнә йәшел тәмләткестәр һалырға. Ошо рәүешле һауытты тултырырға. Иң өҫтә япраҡтар булырға тейеш.\nТоҙлоҡ әҙерләргә кәрәк буласаҡ. Һыуға тоҙ, лавр япрағы, борос һалып, ҡайнатып сығаралар. Аҙ ғына һыуынғас, кәбеҫтә өҫтөнә ҡоялар ҙа ауыр әйбер ҡуйып ябалар. Ике-өс көн йылы урында тотҡас, һалҡынға сығаралар, бер аҙнанан ул ашарға яраҡлы булып, тоҙланып етә.\nҠаты башлы кәбеҫтәне һайлап алып турайҙар. Тоҙ һибеп, яҡшылап бутап, бүлмәлә ике-өс сәғәт тотҡас, банкаларға тығыҙлап тултырырға кәрәк. Алдан һәр банка төбөнә тәмләткестәр һалығыҙ: ҡара борос (5 – 8 бөртөк), аҙ ғына дәрсен (корица) һәм ҡәнәфер, бер лавр япрағы.\nТоҙлоҡ: бер литр һыуға — дүрт балғалаҡ аш һеркәһе эссенцияһы, балғалаҡ ярым тоҙ, дүрт балғалаҡ шәкәр. Банкаларҙы ябып, 85 градус температурала стерилләйҙәр: 0,5 л банкаларҙы — 20 минут, 1 литрлыҡтарын — 30 минут.\nТиҙ әҙерләнгән маринадланған кәбеҫтә\nБер баш кәбеҫтәне, бер һарымһаҡты турап, бер уртаса ҙурлыҡтағы кишерҙе ҡырғыстан үткәреп, 3 литрлы банкаға тултырып, бер нисә бөртөк ҡара борос, һарымһаҡ һалырға. 1,5 л һыуға 2 ҡалаҡ тоҙ, 200 г шәкәр, 200 г аш һеркәһе һалып, тоҙлоҡ әҙерләп, банкаға ҡойорға. 200 г көнбағыш майы һалырға. Һыуыҡ урында һаҡларға.\nИртәгәһенә кетерләп кенә торған маринадлы кәбеҫтә әҙер буласаҡ!\nТоҙлау өсөн бындай кәбеҫтәнең көҙгө сорттары яҡшы була. Сәскәләрен бүлеп, һалҡын һыуҙа йыуып, банкаларға тығыҙлап тултыралар. Өҫтөнә ҡайнатып һыуытылған тоҙлоҡ ҡойорға кәрәк. 10 кг кәбеҫтә өсөн 5,5 л һыу, 40 г тоҙ, 400 г аш һеркәһенән эшләнгән тоҙлоҡ кәрәк. Ике аҙнанан һуң һалҡын урынға ҡуялар.\n1 кг кәбеҫтә, уртаса ҙурлыҡтағы сөгөлдөр, 1 ҙур кишер, уртаса ҙурлыҡта һарымһаҡ алырға.\nКәбеҫтәне турарға, ҡалған йәшелсәне эре тишекле ҡырғыстан үткәрергә. Һарымһаҡты иҙергә. Кәбеҫтәне тоҙ һалмайынса ғына ҡул менән бер аҙ иҙергә һәм ҡалған йәшелсә менән бергә болғатырға. Һуңынан ярты стакан һыуға ярты стакан үҫемлек майы, ярты стакан шәкәр, 1,5 ҡалаҡ тоҙ һалып ҡайнатырға. Һыуынғас, уға ярты стакан самаһы аш һеркәһе һалып, банкаларға ҡойорға. 12 сәғәт тирәһе баҫтырып ҡуйырға. Һуңынан һыуыҡ урында һаҡларға кәрәк.\n✔ Ҡырғыстан үткәрелгән кишер кәбеҫтәгә төҫ бирә, тәмләтә.\n✔ Бактерияларҙан һаҡлау өсөн кәбеҫтә тоҙлаясаҡ һауыт төбөн йоҡа итеп бал менән һылағыҙ.\n✔ Кетерләп торһон өсөн кәбеҫтәгә бер аҙ керән тамыры өҫтәйҙәр.\n✔ Тоҙланған кәбеҫтә өҫтөн керән япраҡтары менән ҡаплаһағыҙ, ул боҙолмаҫ.\n✔ Аҙ ғына ҡыяр тоҙлоғо һалһағыҙ, кәбеҫтә тәмле булып тоҙланыр.\nӘсетеп тоҙланған кәбеҫтәне тәмле булғаны өсөн генә түгел, файҙаһы өсөн дә юғары баһалайҙар. Унда витаминдар һәм микроэлементтар күп. Элек-электән төрлө ауырыуҙан һаҡланыу сараһы булараҡ та ҡулланғандар. С витаминының күплеге менән дан тота.\nТоҙланған был йәшелсә составында 38,1 мг С витамины (аскорбин кислотаһы), 0,05 мг В1, 0,1 мг В2, В3, В4, В6 витаминдары, 0,6 мг ретинол (А витамины), яраларҙы тиҙ бөтәштерергә ярҙам итеүсе К витамины бар.\nУл кальций, магний, калий, фосфор, тимер, көкөрт, цинк, кремний, йод, селен һәм башҡа матдәләргә лә бай. Етмәһә, калориялылығы түбән 100 грамында ни бары 25 кенә ккал. 1,6 г аҡһым, 0,1 г май, 5,2 г углевод иҫәпләнә. Ябығырға теләүселәр мотлаҡ тоҙло кәбеҫтә ашарға тейеш, ул һимертмәй генә түгел, организмға ингән аҙыҡтың тиҙерәк эшкәртелеүенә лә булышлыҡ итә.\nАвторҙар:Айбулат ИшназаровЗухра Ягудина


Республикала үҙәкләштерелгән лаборатория хеҙмәттәре булдырыла - Bash.News\nРеспубликала үҙәкләштерелгән лаборатория хеҙмәттәре булдырыла https://bash.news/news/116411_respublikala_klshterelgn_laboratoriya_xemttre_buldyryla/?lang=bash\n14 фев 2020, 21:42\nУларҙың береһе Өфөнөң 13-сө клиник дауаханаһында үҙ эшен башланы. Медицина учреждениеһы баш ҡалала йәшәүселәрҙең өстән бер өлөшөн хеҙмәтләндерәсәк. Граждандар үҙгәрештәрҙе һиҙмәйәсәк, сөнки теркәү урыны буйынса поликлиникала ҡан тапшыра, ә бына анализдар үҙәкләштерелгән лабораторияларҙа тикшерелә. БСТ каналы хәбәрсеһе Гөлназ Хәйбуллина дауам итә.\nЙүнәлтмәләге штрих-код ярҙамында пациентҡа ниндәй анализдар тапшырыу кәрәклеге компьютерҙа күренә. Дөйөм тикшереүҙән тыш, онкомаркер, биохимия, гормондарға айырым пробиркалар билдәләнгән. Процедура кабинетында ҡағыҙ эше юҡ кимәлдә, шәфҡәт туташына бланктар тултырып ултырырға кәрәкмәй. Барыһы ла электрон форматта тултырыла. Пациенттар айырым бүлмәлә ҡан тапшыра. Анализ һөҙөмтәләрен оҙаҡ көтөргә кәрәкмәй.\nИлүзә Йосопова, Өфөнөң 13-сө клиник дауаханаһы шәфҡәт туташы: “Штрих-кодты сығарып, һәр бер пробиркаға йәбештерәбеҙ. Уның төҫөнә ҡарап, ниндә йанализға икәнен белергә була. Дөйөм, биохимия анализдары шул уҡ көндө билдәле була. Паиценттарға хәҙер уңайлы, теләктәре булһа, һөҙөмтәләрҙе электрон адресҡа ебәрә алабыҙ”.\nӨфөнөң 13-сө клиник дауаханаһы анализдарҙы ентекле тикшереү буйынса яңы ҡорамалдар менән тәьмин ителгән. Урында үҙәкләштерелгән лаборатория хеҙмәте үҙ эш башланы. Ул баш ҡаланың төньяҡ өлөшөндә йәшәүселәрҙе хеҙмәтләндерәсәк, лабораторияға алты поликлиникала тапшырылған анализдарҙы килтереү ҡаралған.\nБыл биохимия анализаторы. Яңы медицина ҡорамаланың етештереүсәнлеге юғары. Көнөнә уның аша 800 пациенттың ҡан анализдары үтә. Глюкоза, холестирин, креатинин, ғөмүмән, 43 күрһәтмә буйынса ҡан тикшерелә.\nБелгестәр яңы аппаратты тиҙ үҙләштерә, быға тиклем ҡул эше күп талап ителһә, хәҙер бар процесс автоматлаштырылған. Анализ мәғлүмәттәре шунда уҡ компьютерҙағы базаға индерелә, табиптарға йүнәлтелә. Гемотология бүлеге лә үҙгәрештәр кисерә. Ҡанға дөйөм анализ яһауҙа техник мөмкинлектәр киңәйгән.\nГөлнара Мәҡсүтова, Өфөнөң 13-сө клиник дауаханаһы биологы: “Микроскоп аша лейкоцитттарҙы һанай инек, бәләкәй генә анализаторыбыҙ бар ине, һәр бер ҡанды үлсәп һала инек. Һөҙөмтәләрҙе таблица буйынса ҡарай инек, әлеге ваҡытта беҙҙең анализатор тулыһынса автоматлаштырылған”.\nЛабораторияла анализдар ун тапҡырға күберәк күрһәтмә буйынса тикшерелә. Һөҙөмтәләр ҡыҫҡа ваҡыт эсендә билдәле була. Яңы ҡорамалдар ярҙамында хаталар ҙа китмәй,ти белгестәр.\nФәнил Билалов, Башҡортостан һаулыҡ һаҡлау министрлығының клиник лаборатория диагностикаһы буйынса штаттан тыш баш белгесе: “Пациенттар өсөн бер ниндәй ҙә үҙгәрештәр юҡ, пациенттар шул уҡ үҙҙәренең поликлиникаларына, дауаханаларына йөрөп, анализдар тапшыра. Ул дауахана-поликлиникаларҙан анализдарҙы машина менән был лабораторияға килтереп, үҙәкләштерелеп эшләнә инде. Күпкә осһоҙораҡҡа төшә һәм тиҙерәк тә килеп сыға”.\nҮҙәкләштерелгән лаборатория хеҙмәттәре илдең 29 төбәгендә булдырылған. Күләмле проектта Өфөләге 13-сө клиник дауаханаһынан тыш, Ҡыуатов исемендәге республика клиник дауаханаһы ла ҡатнаша.\nМаксим Забелин, Башҡортостан һаулыҡ һаҡлау министры: “Өфөлә ике ҙур үҙәкләштерелгән лаборатория эшләйәсәк. Анализдарҙы йыйыу пукнтары һәр медицина учреждениеһында ла ҡала. Шулай уҡ проект Нефтекама һәм Октябрьский ҡалаларында тормошҡа ашырыла. Унда ла матди-техник база көслө”.\nРеспублика лабораторияларында медицина ҡорамалдары 62 процентҡа тиклем иҫкергән, шуға үҙәкләштереү – көнүҙәк мәсьәлә. Медицина мәғлүмәт системаһы ярҙамында лаборатор анализдарҙы һаҡлау ваҡыты ла оҙайтыла, хеҙмәт етештереүсәнлеге лә арта.\nСалауат ҡалаһында төҙөкләндерелгәндән һуң яңы балалар поликлиникаһы асылды\n23:33, 11 фев\nОнкологияның тәүге стадияһы өсөн аҡсалата түләүҙе былтыр республикала 2700 тирәһе медицина хеҙмәткәре алған\n00:19, 07 фев


«Өфө» һәм «Манчестер Сити» командалары киләсәктә бер-береһе менән иптәштәрсә осрашыу уҙғарыуы ихтимал\nБыл турала Башҡортостан клубы етәксеһе Шамил Ғәзизов белдерҙе. Яҡтар араһында хеҙмәттәшлек Александр Зинченко Англия коллективына күскәндән һуң башланды. Әйткәндәй, кисә яҡташтарыбыҙ Мәскәү өлкәһендә дауам иткән йыйындар сиктәрендә «Локомотив» менән осрашты. Уйындың яҙмышы тәнәфестән һуң хәл ителде. Дәғүәселәр индергән ике тупҡа «Өфө» футболсылары бер гол менән дә яуап ҡайтара алманы. Киләһе уйынын Виктор Гончаренко тәрбиәләүселәре 11 июлдә ғәмәлдәге Рәсәй чемпиондары- «ЦСКА» клубына ҡаршы үткәрә.


Ахырзаман ғәләмәттәре... | Әбйәлил - Абзелил\nӘбйәлил - Абзелил > вәғәздәр > Ахырзаман ғәләмәттәре...\nИсламда дуҫлыҡ »\nКескенә ваҡытта әбейҙәребеҙ: «Ахырызаман ҡаршыһында тимер ҡоштар осар, өйҙә йәнһеҙ кешеләр һөйләр, әҙәмдәрҙең ояты китер», — тип әйтә инеләр. Ҡаршыларына оноҡтарын ултыртып, хикмәтле абыстайҙарыбыҙ көндәрҙән бер көндө донъяның бөтәһен, бөйөк хөкөм көнөнөң киләһен, ҡылған ғәмәлдәре өсөн яуап тотаһы кескенәнән күңелдәренә һеңдереп, иман орлоҡтарын һалып ҡалырға тырышҡандар. Бәлки, ул ғәләмәттәрҙең ҡайберҙәре әбей-бабайҙарыбыҙ үҙҙәре лә күреп бөтөрмәгәндер. Ысынлап та, бынан 1400 йыл элек йәшәгән Пәйғәмбәребеҙ Мөхәммәд ғәҙәти булмаған кеше, ул Аллаһтан килгән ғилем менән киләсәктә ниҙәр булаһын, ахырзаманда кешеләрҙең ниндәй йәмғиәттә йәшәйәсәген әйтеп ҡалдырған. Был уның бер яҡтан хаҡ Пәйғәмбәр икәнен күрһәтһә, икенсе яҡтан беҙгә даими Ҡиәмәттең киләһен, донъя тормошоның туҡтаясағын иҫебеҙгә төшөрә.\nАхырзаман ғәләмәттәре йылдар, быуаттар дәүерендә ил һәм ҡалаларыбыҙға, хатта, юлһыҙ ауылдарға ла килеп, донъяның бөтәсәген кешеләрҙең иҫтәренә төшөрөп торасаҡ. Беҙ ҙә ул ғәләмәттәрҙе белергә, Раббыбыҙ янына ҡайтырға булырға әҙер, үҙебеҙҙән һуң киләсәк быуындарға уларҙы һөйләргә тейешбеҙ.\nҠиәмәт ғәләмәттәре тураһында Пәйғәмбәребеҙ йөҙҙәрсә әйтеп ҡалдырған хәҙистәрҙең береһен генә килтерәһем килә. Был һүҙҙәрҙе уҡығас, ҡайһығыҙ: «Юҡ, мин был һүҙҙәр менән килешмәйем, минең бындай хәлдәрҙе күргәнем юҡ», — тиерме? Бынан 14 быуат элек әйтелгән һүҙҙәрҙе беҙ көн һайын үҙ илебеҙҙә, ҡала һәм ауылыбыҙҙа, ғаиләләребеҙҙә һәм үҙебеҙҙә күреп торабыҙ.\nӘбү Һөрәйра тапшырыуына, Пәйғәмбәребеҙ әйтте: «Аллаһынан кешеләргә бүләк итеп бирелгән малды айырым кешеләр үҙ араларында ҡулланырҙар»... Аллаһ Тәғәләдән халыҡҡа бүләк булып килгән ниғмәттәрҙе айырым шәхестәрҙең үҙ-ара бүлешеп, үҙҙәре өсөн генә ҡулланыуҙары ғәҙелһеҙлек булып тора. Аллаһ пәйғәмбәребеҙгә: «Хәрби сәфәрҙәрҙән һуң ҡулға төшкән ғәнимәт (трофей) малдарын байҙарға бирмәгеҙ, ул ярлы кеше, меҫкендәргә тейеш», — тине. Зәңгәр экрандарҙан: «Национальное достояние» тип күрһәтелһә дә, халҡыбыҙға күктән ингән байлыҡтарҙың бер нисә миллиардерҙарҙың\nҡулдарында күсеп йөрөүе берәүгә лә сер түгел.\n"Аманатты ғәнимәт итерҙәр" Аманат... — ваҡытлыса, һаҡлап тороу өсөн бирелә торған нәмә, һәм ул һинеке түгел. Йыш ҡына кеше нәмәнеҙер алып тора һәм ваҡыт үткәс: «Был минеке түгелме һуң?»- тип үҙ малына әйләндерә. Пәйғәмбәрҙең хәҙисендә әйтелгән аманат һүҙе мал-мөлкәт менән генә сикләнмәй, уның мәғәнәһе күпкә киңерәк. Аманат — ул һиңә ышаныс менән тапшырылған байлыҡ, дәрәжә, вазифа һ.б. Йыш ҡына халыҡ үҙенең мәнфәғәттәрен яҡлау өсөн һайлап ҡуйған апай-абыйҙар ул аманатты үҙҙәренә ғәнимәт (трофей) итеп, үҙ файҙаларына ҡуллана башлайҙар. Ҡыҙғанысҡа ҡаршы, ҡайһы ваҡыт дин әһелдәре ла халыҡ тарафынан һайланып, мәсет-мәхәлләнең, мөсөлмандарҙың именлеген һаҡлайһы, мәнфәғәттәрен ҡайғыртаһы урында, тапшырылған аманатты ғәнимәт- үҙ малы итә. Халыҡҡа вәғәз, өгөт-нәсихәт биреү кәрәк булған ваҡытта минбәрҙәрҙе ғәйбәт һәм бысраҡ сәйәсәт урынына әйләндерә.\n"Зәкәтте мәжбүри һалым кеүек күрерҙәр"... Зәкәтте төп маҡсаты – кешенең малын һәм йәнен паклау. Мал-байлыҡ эйәһе зәкәтен үҙенең малы тип түгел, ярлы-меҫкендәрҙең өлөшөн ҡайтарам, тип бирергә тейеш. Зәкәт кешенең күңелен ҡомһоҙлоҡтан, һаранлыҡтан таҙарта. Донъяны артыҡ һөйөү бәләһенән ҡотҡара. Үҙеңдән түбәндәрҙе күреп, Раббыңа шөкөр итергә булыша. Әммә, ахырзаман еткәс, иман эйәләре зәкәттәрен киң күңел менән түгел, ә тейеш булғанға, йәки өҫтән ҡушҡанға ғына бирерҙәр. Ҡайһы байҙың шатланып налог түләгәнен күргәнегеҙ бар? Үкенескә ҡаршы, ахырзаман алдындан кешеләрҙең саҙаҡа һәм зәкәттәре лә ошо һалым түләүгә әйләнер, — тине.\n"Ғилемде дин өсөн алмаҫтар"... Бында һүҙ дини ғилем биреү тураһында бара. Динде өйрәнеүселәр Аллаһҡа яҡынлашыу, үҙен төҙәтеү өсөн түгел, үҙ-ара маҡтанышыу, үҙенең белдекле булыуын күрһәтеү өсөн ғилем алырҙар. Пәйғәмбәребеҙ: «Кем ғилемде наҙандар менән һүҙ көрәштереү, ғалимдар алдында „мин дә ғалим“, тип маҡтаныу, кешеләрҙе үҙ ауыҙына ҡаратыу өсөн алһа, уға ут, уға тәмуҡ булыр», — тине. (Ибн Мәджәһ).\n"Ир үҙенең ҡатынына итәғәт ҡылыр, әммә әсәһен рәнйетер"... ни тиклем ир-егеттәр ҡатынына ярайым, тип, ҡәҙерле әнкәйҙәрен рәнйетәләр. Ҡатындарығыҙҙы һанаға һуҡмағыҙ, тимәйем, әммә ҡатын көйләйем тип, әсәйенең рәнйешен алыу ярамаҫ. Пәйғәмбәребеҙ: «Ахырызаман алдында ҡол ҡатын үҙенең хужаһын тыуҙырыр», — тине. Иң беренсе замандарҙа ата-әсә дәрәжәһе ҙур булған. Балалар, бөгөнгө көндәге кеүек, үҙҙәрен үҫтереүсе, кеше итеүсе ата-инәһена тауыш, ҡул күтәреү түгел, хатта күҙ ҙә күтәрергә оялғандар. Атай-инәйгә иң күркәм рәүештә өндәшә торған булғандар. Әммә бөгөн, ни тиклем ата-әсә үҙенең балаһының ҡоло булып, балаһына һүҙ әйтергә лә ҡурҡып йәшәй. Башҡорт халҡы быуаттар буйы матса (өрлөк) өҫтөндә торған бабайҙарҙың сыйыҡ сыбығын «иҫкелек ҡалдығы» тип ташлап, Монтессори методикаларына күскәс, шуға барып еттек инде.\n"Дуҫын яҡын күрер, атаһын йырағайыр"... Кеше үҙенең иптәштәрен, дуҫтарын ҡәҙерле атаһынан яҡын күрер. Улар менән серләшер, атаһы менән серләшмәҫ. Көндәрен һәм төндәрен дуҫтары хозурында үткәреүҙе һөйөп, олғайған атаһы менән бер сәғәт һөйләшеп ултырырға ла ваҡытын ҡыҙғаныр. Дуҫы шалтыратһа, йылмайып, матур итеп өндәшер, атаһы шалтыратһа, сырайын һытып, тауышын тупаҫ ҡылыр. Бер дуҫың да ҡәҙерле атаңдан яҡын, хөрмәтле була алмай.\n"Мәсеттәрҙә тауыштар күтәрелер"... Кешеләрҙең күңелдәрендә Аллаһының йорто булған мәсеттәргә ҡәҙер-хөрмәт бөтөр. Күңелдәргә тыныслыҡ ала торған мәсеттәрҙә тауыш сығарырҙар, юҡ-бар һүҙ фетнәләр булдырырҙар. Донъяның ығы-зығыһынан туйып, тыныслыҡ алайым тип, мәсеткә килгән кеше унда ла тауыш, талаш күрергә тейеш түгел. Мәсеттә тауыш күтәреп һөйләшеү ҙур әҙәпһеҙлек булып тора.\n"Халыҡтың етәксеһе шул боҙоҡ халыҡтың кешеһе булыр. Етәксе итеп иң түбәне ҡуйылыр"... Асылда, халыҡтың башлығы итеп иң намыҫлы, иң диндар, иң ғилемле, иң лайыҡлы кеше ҡуйылырға тейеш. Пәйғәмбәребеҙ, ҡалаларға башлыҡ итеп, иң диндар, Аллаһтан иң ҡурҡыусы кешеләрҙе билдәләй торған булған. Ышанырһығыҙмы-юҡмы, ҡайһы ваҡыт ҡала әмирҙәре ул ҡаланың ярлы кешеләре исемлегендә торған. Хәҙер иһә, күп ерҙә юғары урындарға малы күп, дуҫтары көслө булыу сәбәпле киләләр. Диндар, намыҫлы, тырыш кешегә етәксе булыуы бик ауыр. Булһа ла, шаҡтайҙары оҙаҡ түҙә алмай.\n"Кешегә уның яуызлығынан ҡурҡып ҡына ҡәҙер-хөрмәт күрһәтелер"... Кешенең кемгә лә булған хөрмәте, иң элек, уның күңеленән сығарға тейеш. Пәйғәмбәребеҙҙе уның ғәҙеллеге, рәхимлеге өсөн яраттылар.\nӘммә бөгөн күптәргә ярашлы итеп тыштан ҡәҙер-хөрмәт күрһәтһәләр ҙә, эстән уны күрә алмайҙар. Хөрмәт итмәһәм, зыяны тейәр, эштән ҡыуар, — тип кенә йәшәйҙәр. Бабам иҫән-һау булғанда әйтә ине: «Улым, ул эштән киткәнемә илле йыл. Пенсияға сыҡҡанға утыҙ йыл үтте, хәҙер ҙә урамда шул эшселәрем мине килеп ҡосаҡлайҙар». Етәксегә булған хөрмәттең ысынмы йәки тыштан ғынамы булыуын, ул урыныңдан төшкәс кенә күреп була.\n"Йырсы ҡатындар һәм музыка артыр"... Элек башҡорт сәхнәһенә менгән, йырлаған һәр кемде исемләп белә инеләр. Хәҙер бөтөнөһе йырсы, барыһы һәләтле. Был күренеш халыҡта етдилек сифаттары кәмеп, күберәк уйын-көлкө, йыр-бейеү менән йәшәүҙәрен күрһәтә. Нишләптер, күп ата-әсәләр үҙенең балаһында сәхнә менән бәйле һәләттәр эҙләй, әммә бөгөн сәхнәләрҙән тыш ни тиклем баҡсаларҙа тәрбиәселәр, мәктәп-тәрҙә уҡытыусылар, баҫыуҙарҙа игенселәр, заводтарҙа оҫталар, хастаханаларҙа табибтар етмәй.\n"Хәмерҙәр эселер"... Бөгөнгө көндә кешелеккә ҙур зыян булған терроризм, наркомания, СПИД кеүек афәттәргә ҡаршы ни тиклем көрәш алып барыла. Әлхәмдүлилләһ, былар барыһы да кәрәк. Әммә ул нәмәләрҙең ҡорбандарын барыһын бергә ҡушһаң да, был йәшел йылан араҡының ҡорбандары ҡәҙәр булмай. Рәсәйҙең йыл һайын 50 мең кешеһе эсеп үлә, иҫерек килеш руль артына ултырып, ни тиклем юл фажиғәләре килеп сыға, күпмеләрҙең йөрәктәре араҡыға түҙә алмайса туҡтай, күпме ҡан ҡойоуҙар һәм башҡа афәттәр килеп сыға – аныһын бер Аллаһ белә. Пәйғәмбәребеҙ: «Кешеләр хәмергә башҡа исемдәр ҡушып эсерҙәр», — тине. Һыра, шарап, шампан, ликер, джин һ.б. «Был бит араҡы түгел, һыра булһа ла», — тип атай балаһына шешә һуҙа. Хәмерҙең бер тамсыһы сәбәпле, Аллаһ кешенең иманын ҡырҡ көнгә һалдырып ала.\n"Өммәттең ахыр кешеләре әүәлгеләрен ләғнәт ҡылыр"... Элек йәшәгәндәре «улар — иҫкелек ҡалдығы», улар наҙан булған, — тиерҙәр. Элеккеләр гугл менән яндекстан белмәһәләр ҙә, беҙ аңлай алмаған күп нәмәләрҙе яҡшы белгәндәр. Ҡыҙғанысҡа ҡаршы, бөгөнгө көндә заманса мосолмандар араһында ла әүәлге мөсөлмандарға ҡарата кәмһетеп ҡарау юҡ түгел, хатта сәхәбәләргә, тәбиғиндар һәм мәҙһәб ғалимдәренә лә тел тейҙерәләр.\nБыл пәйғәмбәребеҙҙең ахырзаман алдынан буласаҡ хәлдәр хаҡында әйтеп ҡалдырған хәҙистәренең береһе генә. Әммә был хәҙистә һәр беребезнең үҙенең күршеһен, дуҫын, етәксеһен, иң мөһиме, үҙен күрмәй ҡалмағандыр. «Килер шундай замандар, динле булыу — ҡулыңда утлы күмер тотоуҙан да ауыр булыр», — тигән пәйғәмбәребеҙ. Раббым беҙгә ата-бабаларыбыҙ 11 быуат һаҡлап килгән утлы күмерҙе һүндермәйсә, иманлы, намыҫлы халыҡ булып йәшәргә насип итһен. Әмин.\nЭта запись написана автором Назир Сабитов, 03.02.2018 в 22:50, и размещена в категории вәғәздәр. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Өфө зонаһы буйынса төбәк операторына мессенджер аша сүп-сар сығарыу проблемалары тураһында хәбәр итергә мөмкин // Йәмғиәт | новости башинформ.рф\n13:21, 16 января 2019 Йәмғиәт\nӨФӨ, 2019 йыл, 16 ғинуар. /«Башинформ» мәғлүмәт агентлығы, Гөлфиә Акулова/.\n1-се зона буйынса (уға Өфө һәм эргә-тирәләге 14 район инә) төбәк операторы, «Ҡаланы йыйыштырыу буйынса махсус автохужалыҡ» предприятиеһы яңы мобиль сервис индерҙе. Уға ҡалдыҡтарҙы сығарыу графигын боҙоу һәм рөхсәт ителмәгән сүплектәр тураһында хәбәр итергә мөмкин.\nАсыҡланған проблемалар хаҡында фото-видео мөрәжәғәттәрҙе WhatsApp һәм Viber мессенджерҙары аша 8-986-704-40-88 номерына ебәрергә була.\nХәбәрҙә ҡыҫҡаса мәсьәләнең асылын һәм инциденттың урынлашҡан урынын күрһәтергә кәрәк. Мәғлүмәт эшкәртелә һәм предприятиеның тейешле хеҙмәттәренә ебәрелә. Алынған һәр мәғлүмәт ваҡытында аныҡ саралар күрергә ярҙам итергә тейеш.\nҠалдыҡтар менән эш итеү буйынса төбәк операторының хеҙмәтләндереү зонаһына Өфө ҡалаһы, Архангел, Балаҡатай, Благовар, Благовещен, Дыуан, Иглин, Ҡырмыҫҡалы, Ҡыйғы, Кушнаренко, Мәсетле, Нуриман, Салауат, Өфө, Шишмә райондары инә.\nТеги: мобиль сервис, сүп-сар сығарыу